
VIEŠŲJŲ PIRKIMŲ TARNYBA
VERTINIMO IŠVADA


	Jonavos rajono savivaldybės administracijai
El. p. administracija@jonava.lt

Žiniai
Inovacijų agentūrai
El. p. info@inovacijuagentura.lt

Jonavos rajono savivaldybės Kontrolės ir audito tarnybai
El. p. kontrolieriaus.tarnyba@jonava.lt
	
Į
	2026-10-28
2026-09-04
2026-10-12
2026-10-14

2026-10-16
	Nr. 4S-1493 (7.4Mr)
Nr. 6B-26-4357
el. laišką (reg. Nr. 3S-2800)
el. laiškus (reg. Nr. 3S-2829 ir Nr. 3S-2837)
el. laišką (reg. Nr.3S-2855 )



[bookmark: _Hlk147232983][bookmark: _Hlk134107656] Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – Įstatymas, VPĮ) 95 straipsnio 1 dalies 2 punktu bei Pirkimų ir koncesijų priežiūros vykdymo tvarkos aprašu (toliau – Aprašas), patvirtintu Tarnybos direktoriaus 2023 m. kovo 24 d. įsakymu Nr. 1S-44[footnoteRef:1], atliko Jonavos rajono savivaldybės administracijos (toliau – Perkančioji organizacija) vykdytų devynių viešųjų pirkimų atitikties Įstatymo ir jį įgyvendinančiųjų teisės aktų reikalavimams sisteminį[footnoteRef:2] dalinį vertinimą. [1:  Įsakymo redakcija, galiojanti nuo 2026 m. liepos 1 d.]  [2:  Kartu vertinti ir kitų perkančiųjų organizacijų: Širvintų, Mažeikių, Radviliškio, Kėdainių, Klaipėdos, Kauno, Panevėžio, Vilniaus rajonų savivaldybių administracijų, Palangos miesto savivaldybės administracijos bei Elektrėnų ir Marijampolės savivaldybių administracijų,  viešieji pirkimai dėl panašaus pirkimo objekto. Pirmiau nurodytų perkančiųjų organizacijų pirkimų įvertinimas pateiktas atskirose išvadose.] 


I dalis. Bendra informacija

	Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką/pasiūlymą) data/sutarties pavadinimas, data, numeris
	1. „JONAVIEČIO KORTELĖS“ MODULIO KŪRIMAS IR INTEGRAVIMAS Į UAB „JONAVOS PASLAUGOS“ NAUDOJAMĄ KLIENTŲ APTARNAVIMO IR PASLAUGŲ VALDYMO SISTEMĄ (Centrinėje viešųjų pirkimų informacinėje sistemoje (toliau – CVP IS) skelbtas 2022 m. birželio 10 d., pirkimo Nr. 608329) (toliau – Pirkimas Nr. 1[footnoteRef:3]) / 2022 m. liepos 20 d. sutartis Nr. 1T-173; [3:  Pirkimą Nr. 1 vykdė Perkančiosios organizacijos direktoriaus 2022 m. gegužės 25 d. įsakymu Nr. 13B-798 sudaryta Perkančiosios organizacijos viešųjų pirkimų komisija. Pirkimo Nr. 1 būdas bei sąlygos patvirtintos Pirkimo komisijos posėdžio 2022 m. birželio 9 d. protokolu Nr. 3Ū-196. Pirkimo komisijos posėdyje nuspręsta Pirkimą Nr. 1 vykdyti supaprastinto atviro konkurso būdu.] 

2. „JONAVIEČIO KORTELĖS“ MODULIO PRAPLĖTIMAS PAPILDOMOMIS FUNKCIJOMIS, kvietimas teikti pasiūlymą CVP IS priemonėmis pateiktas 2022 m. lapkričio 15 d. (pranešimas Nr. 11070929), pirkimas Nr. 636819 (toliau – Pirkimas Nr. 2[footnoteRef:4]) / 2022 m. lapkričio 30 d. sutartis Nr. 1T-283; [4:  Pirkimą Nr. 2 vykdė Perkančiosios organizacijos direktoriaus 2022 m. spalio 14 d. įsakymu Nr. 13B-1514 sudaryta Perkančiosios organizacijos viešųjų pirkimų komisija. Pirkimo Nr. 2 būdas bei sąlygos patvirtintos Pirkimo komisijos posėdžio 2022 m. lapkričio 11 d. protokolu Nr. 3Ū-344. Pirkimo komisijos posėdyje nuspręsta Pirkimą Nr. 2 vykdyti supaprastintų neskelbiamų derybų būdu.] 

3. „Jonaviečio kortelės“ modulio praplėtimas papildomomis funkcijomis (III etapas), kvietimas teikti pasiūlymą CVP IS priemonėmis pateiktas 2023 m. liepos 5 d. (pranešimas Nr. 11717436), pirkimas Nr. 678025 (toliau – Pirkimas Nr. 3[footnoteRef:5]) / 2023 m. liepos 18 d. sutartis Nr. 1T-173; [5:  Pirkimą Nr. 3 vykdė Perkančiosios organizacijos direktoriaus 2023 m. liepos 3 d. įsakymu Nr. 13B-730 sudaryta Perkančiosios organizacijos viešųjų pirkimų komisija. Pirkimo Nr. 3 būdas bei sąlygos patvirtintos Pirkimo komisijos posėdžio 2023 m. liepos 5 d. protokolu Nr. 3Ū-241. Pirkimo komisijos posėdyje nuspręsta Pirkimą Nr. 3 vykdyti supaprastintų neskelbiamų derybų būdu.] 

4. IT paslaugos 2 (toliau – Pirkimas Nr. 4[footnoteRef:6]) / 2024 m. liepos 10 d. sudaryta žodinė sutartis; [6:  Pirkimą Nr. 4 vykdė Perkančiosios organizacijos direktoriaus 2024 m. sausio 2 d. įsakymu Nr.  13B-6 paskirta pirkimų organizatorė B. Š. Pirkimas Nr. 4 vykdytas žodžiu. ] 

5. „Jonaviečio kortelės“ modulio praplėtimas papildomomis funkcijomis IV etapas, kvietimas teikti pasiūlymą CVP IS priemonėmis pateiktas 2024 m. liepos 17 d. (pranešimas Nr. 12703426), pirkimas Nr. 731222 (toliau – Pirkimas Nr. 5[footnoteRef:7]) / 2024 m. liepos 25 d. sutartis Nr. 1T-170 ; [7:  Pirkimą Nr. 5 vykdė Perkančiosios organizacijos direktoriaus 2024 m. liepos 10 d. įsakymu Nr. 13B-712 sudaryta Perkančiosios organizacijos viešųjų pirkimų komisija. Pirkimo Nr. 5 būdas bei sąlygos patvirtintos Pirkimo komisijos posėdžio 2024 m. liepos 16 d. protokolu Nr. 3Ū-243. Pirkimo komisijos posėdyje nuspręsta Pirkimą Nr. 5 vykdyti supaprastintų neskelbiamų derybų būdu.] 

6. IT paslaugos (toliau – Pirkimas Nr. 6[footnoteRef:8]) / 2025 m. sausio 2 d. sudaryta žodinė sutartis; [8:  Pirkimą Nr. 6 vykdė Perkančiosios organizacijos direktoriaus 2025 m. sausio 2 d. įsakymu Nr.  13B-4 paskirta pirkimų organizatorė B. Š. Pirkimas Nr. 6 vykdytas žodžiu. ] 

7. Jonaviečio kortelės modulio funkcionalumo plėtra (Neskelbiamos derybos), kvietimas teikti pasiūlymą CVP IS priemonėmis pateiktas 2025 m. sausio 24 d., pirkimas Nr. 734217 (toliau – Pirkimas Nr. 7[footnoteRef:9]) / 2025 m. vasario 18 d. sutartis Nr. 1T-35, įskaitant 2025 m. rugpjūčio 26 d. papildomą susitarimą Nr. 22T-132 bei 2025 m. spalio 6 d. papildomą susitarimą Nr. 22T-161; [9:  Pirkimą Nr. 7 vykdė Perkančiosios organizacijos direktoriaus 2024 m. spalio 29 d. įsakymu Nr. 13B-1089 sudaryta Perkančiosios organizacijos viešųjų pirkimų komisija. Pirkimo Nr. 7 būdas bei sąlygos patvirtintos Pirkimo komisijos posėdžio 2025 m. sausio 10 d. protokolu Nr. 3Ū-9. Pirkimo komisijos posėdyje nuspręsta vykdyti tarptautinės vertės pirkimą neskelbiamų derybų būdu, kviečiant jame dalyvauti tiekėją UAB „MeritStory“ bei numatant skelbti pranešimą dėl savanoriško ex ante skaidrumo.] 

8. Vartotojų programinės įrangos kūrimo paslaugos (toliau – Pirkimas Nr. 8[footnoteRef:10]) / 2026 m. rugpjūčio 10 d. sudaryta žodinė sutartis Nr. MS-I-00870; [10:  Pirkimą Nr. 8 vykdė Perkančiosios organizacijos direktoriaus 2026 m. sausio 2 d. įsakymu Nr.  13B-1 paskirta pirkimų organizatorė B. Š. Pirkimas Nr. 8 vykdytas žodžiu. ] 

9. Vartotojų programinės įrangos kūrimo paslaugos (toliau – Pirkimas Nr. 9[footnoteRef:11]) / 2026 m. rugpjūčio 10 d. sudaryta žodinė sutartis Nr. MS-I-00872, (toliau visi kartu – Pirkimai). [11:  Pirkimą Nr. 9 vykdė Perkančiosios organizacijos direktoriaus 2026 m. sausio 2 d. įsakymu Nr.  13B-1 paskirta pirkimų organizatorė B. Š. Pirkimas Nr. 9 vykdytas žodžiu. ] 


	Pirkimo vykdymo/sutarties sudarymo teisinis pagrindas
	Įstatymas (redakcijos 2022-05-01 – 2022-06-30, 2022-07-01 – 2022-07-11, 2022-07-12 – 2022-12-29, 2022-12-30 – 2022-12-31, 2023-01-01 – 2023-12-31, 2024-01-01 – 2024-04-30, 2024-05-01 – 2024-06-20, 2024-06-21 – 2024-10-17, 2024-10-18 – 2025-01-31, 2025-02-01 – 2025-09-30, 2025-10-01 – 2026-06-30, 2026-07-01 – 2026-10-30).
Mažos vertės pirkimų tvarkos aprašas[footnoteRef:12] (toliau –Aprašas) (redakcijos 2022-04-01 – 2022-12-31, 2023-01-01 – 2023-08-17, 2023-08-18 – 2023-12-31, 2024-01-01 – 2024-04-30, 2024-05-01 – 2025-01-31, 2025-02-01 – 2025-12-09, nuo 2025-12-10). [12:  Patvirtintas Tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“.] 


	Pirkimo rūšis pagal vertės ribas ir pirkimo būdas/pirkimo priemonės pavadinimas
	Pirkimas Nr. 1 supaprastintas pirkimas, atviras konkursas.
Pirkimas Nr. 2 supaprastintas pirkimas, neskelbiamos derybos.
Pirkimas Nr. 3 supaprastintas pirkimas, neskelbiamos derybos.
Pirkimas Nr. 4 mažos vertės pirkimas, neskelbiama apklausa (žodžiu).
Pirkimas Nr. 5 supaprastintas pirkimas, neskelbiamos derybos.
Pirkimas Nr. 6 mažos vertės pirkimas, neskelbiama apklausa (žodžiu).
Pirkimas Nr. 7 tarptautinis pirkimas, neskelbiamos derybos.
Pirkimas Nr. 8 mažos vertės pirkimas, neskelbiama apklausa (žodžiu).
Pirkimas Nr. 9 mažos vertės pirkimas, neskelbiama apklausa (žodžiu).

	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose)/sutarties kaina Eur be PVM
	Pirkimo Nr. 1 vertė – 29 600, 00 Eur be PVM / sutarties kaina 15 200,00 Eur be PVM; 
Pirkimo Nr. 2 vertė – 31 000,00 Eur be PVM / sutarties kaina 30 500,00 Eur be PVM; 
Pirkimo Nr. 3 vertė – 30 000,00 Eur be PVM / sutarties kaina 29 835,00 Eur be PVM;
Pirkimo Nr. 4 vertė – 7 000,00 Eur be PVM / sutarties kaina 4 600,00 Eur be PVM;
Pirkimo Nr. 5 vertė – 5 500,00 Eur be PVM / sutarties kaina 5 200,00 Eur be PVM; 
Pirkimo Nr. 6 vertė – 15 000,00 Eur be PVM / sutarties kaina 320,00 Eur be PVM; 
Pirkimo Nr. 7 vertė – 110 000,00 Eur be PVM / sutarties kaina 92 264,46 Eur be PVM;
Pirkimo Nr. 8 vertė – 15 000,00 Eur be PVM[footnoteRef:13] / sutarties kaina 3 750,00 Eur be PVM; [13:  Perkančioji organizacija 2026 m. rugsėjo 4 d. rašte  Nr. 6B-26-4357 nurodė, kad 2026 m. vasario 27 d. paraiška Nr. 11Ū-243/2026 yra bendra Pirkimui Nr. 8 ir Pirkimui Nr. 9.] 

Pirkimo Nr. 9 vertė 15 000,00 Eur be PVM[footnoteRef:14] / sutarties kaina 10 000,00 Eur be PVM. [14:  Žr. išnašą Nr. 13.] 


	Tiekėjo/koncesininko, su kuriuo sudaryta sutartis, pavadinimas, juridinio asmens kodas
	UAB „MeritStory“, juridinio asmens kodas 305570797 (toliau – Tiekėjas).

	Pirkimo/sutarties vertinimo apimtys/etapas
	Dalinis pirkimo vertinimas dėl galimo Pirkimų dirbtinio skaidymo ir galimo dirbtinio konkurencijos ribojimo.

	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	Pirkimas Nr. 7 vykdytas įgyvendinant projektą „Inovacijų plėtra viešojo sektoriaus institucijose“ (Nr. 02-032-P-0002). VŠĮ Inovacijų agentūra.

	Jei dėl pirkimo/sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją: -


[bookmark: n99333dbed469448aacbcd2a97cf165cb][bookmark: ne65feaf233dc48d8b47bb1a53fc666a3][bookmark: nbeed288e2ac945b1a31882d2aca522f4][bookmark: n91db42d7df5f416ebabcaf10b1dacd7a]*viešasis pirkimas/pirkimas, atliekamas gynybos ir saugumo srityje/pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų/įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas/Lietuvos Respublikos viešųjų pirkimų įstatymo 6 straipsnio 2 punkte ar Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 16 straipsnio 2 punkte nurodytas pirkimas/koncesija.

II dalis. Vertinimo apimtyje nustatyti pažeidimai

	1.
	Įstatymo 17 straipsnio 1[footnoteRef:15] ir 3[footnoteRef:16] dalys, 71 straipsnio 1 dalies 2 punkto c papunktis[footnoteRef:17], 2[footnoteRef:18] ir 5[footnoteRef:19] dalys [15:  „Perkančioji organizacija užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų.“]  [16:  „Planuojant pirkimus ir jiems rengiantis negali būti siekiama išvengti šiame įstatyme nustatytos tvarkos taikymo ar dirbtinai sumažinti konkurenciją. Laikoma, kad konkurencija yra dirbtinai sumažinta, kai pirkimu nepagrįstai sudaromos palankesnės ar nepalankesnės sąlygos tam tikriems tiekėjams“. ]  [17:  Prekės, paslaugos ar darbai neskelbiamų derybų būdu gali būti perkami, kai yra bent viena iš šių sąlygų: <...> 2) jeigu <...> paslaugas teikti <...> gali tik konkretus tiekėjas dėl vienos iš šių priežasčių: <...> c) dėl išimtinių teisių, įskaitant intelektinės nuosavybės teises, apsaugos“.]  [18:   „Šio straipsnio 1 dalies 2 punkto b ir c papunkčiai gali būti taikomi tik tuo atveju, kai nėra pagrįstos alternatyvos ar pakaitalo ir konkurencijos nebuvimas nėra sukurtas perkančiosios organizacijos, jai dirbtinai sugriežtinus pirkimo reikalavimus“.]  [19:  „Neskelbiamų derybų būdu paslaugos ir darbai taip pat gali būti perkami, kai iš to paties tiekėjo perkamos naujos paslaugos ar darbai, panašūs į tuos, kurie buvo pirkti pagal pirminę pirkimo sutartį, kai yra visos šios sąlygos kartu:
1) visi nauji pirkimai yra skirti tam pačiam projektui, dėl kurio buvo sudaryta pirminė pirkimo sutartis, vykdyti, o pagrindiniame projekte buvo numatyta galimų papildomų paslaugų ar darbų pirkimo mastas ir sąlygos, kurioms esant bus perkama papildomai;
2) pirminė pirkimo sutartis buvo sudaryta paskelbus apie pirkimą šiame įstatyme nustatyta tvarka, skelbime nurodžius apie galimybę pirkti papildomai ir atsižvelgus į papildomų pirkimų vertę;
3) nauji pirkimai atliekami nuo pirminės pirkimo sutarties sudarymo momento praėjus ne ilgesniam kaip 3 metų laikotarpiui“.] 


	Dėl galimo Pirkimų dirbtinio skaidymo
Perkančioji organizacija laikotarpiu nuo 2022 m. birželio 10 d. iki 2026 m. rugpjūčio 10 d. įvykdė 9 (devynis) viešuosius pirkimus, susijusius su mobiliosios aplikacijos „Jonaviečio kortelė“ sukūrimu ir jos modifikavimu, t. y. praplėtimu papildomomis funkcijomis, palaikymu, atnaujinimu, saugojimu, dizaino pakeitimu, plėtros poreikio analize, techninės specifikacijos parengimu bei konsultacijų paslaugomis. 
Tarnyba, įvertinusi Perkančiosios organizacijos pateiktus paaiškinimus[footnoteRef:20], skelbime apie Pirkimą Nr. 1 esančią informaciją[footnoteRef:21] bei CVP IS esančią informaciją[footnoteRef:22], dirbtinio Pirkimų skaidymo nenustatė, kadangi: [20:  Perkančiosios organizacijos 2026 m. rugsėjo 4 d. rašto  Nr. 6B-26-4357 5 ir 6 punktuose nurodyta, kad: „<...> vykdant pirminį viešąjį pirkimą „Jonaviečio kortelės“ modulio kūrimas ir integravimas į UAB „Jonavos paslaugos“ naudojamą klientų aptarnavimo ir paslaugų valdymo sistemą“ (Nr. 608329) buvo vertinta, kad sukurtas modulis bus toliau plečiamas ir vystomas. Konkurso sąlygose buvo nurodyta: „Perkančioji organizacija, remdamasi Viešųjų pirkimų įstatymo 71 str. 5 d. numato ateityje (per trumpesnį nei 3 metų laikotarpį nuo šio pirkimo sutarties sudarymo) vykdyti supaprastintas neskelbiamas derybas su šį pirkimą laimėsiančiu tiekėju dėl šių Modulio praplėtimo funkcijų: galimybė Jonavos rajono savivaldybės gyventojui pasinaudoti viešojo sektoriaus taikomomis nuolaidomis (baseino, kultūros centro, sporto centro); galimybė Jonavos rajono savivaldybės gyventojui važiuoti nemokamai viešuoju transportu; galimybė Jonavos rajono savivaldybės gyventojui pasinaudoti privataus sektoriaus taikomomis nuolaidomis; galimybė atsiskaityti už viešojo sektoriaus teikiamas paslaugas; galimybė gyventojui atlikti kortelės papildymą, atliekant pavedimą iš banko sąskaitos arba per savitarną (ateityje planuojamas pirkti objektas). Maksimali lėšų suma ateityje planuojamo pirkti Modulio praplėtimo funkcijoms įsigyti – 66 000 Eur be PVM (79 860 Eur su PVM) <...> Pirkimo Nr. 734217 poreikis iškilo neplanuotai, siekiant įgyvendinti projektą „Inovacijų plėtra viešojo sektoriaus institucijose“ (Nr. 02-032-P-0002). Viešųjų pirkimų tarnybos specialistai buvo šio pirkimo konsultantai. Iškilus pirkimo 734217 poreikiui, atsakingai vertinta galimybė vykdyti skelbiamą pirkimą (atlikta rinkos konsultacija, el. laišku VPT konsultantams 2024-10-24 pateikta užklausa, kurioje nurodyta, kad „Ketinome pirkimą atlikti atviro konkurso būdu (naudoti VPT parengtus pavyzdinius dokumentus), tačiau gavome tobulinamos programėlės pažymėjimą dėl autorinių teisių (pridedame). Vadovaujantis juo, turimos programėlės plėtrą galime pirkti tik iš autorines teises turinčio tiekėjo neskelbiamų derybų būdu pagal VPĮ 71 str. 1 d. 2 p. c) papunkčiu („dėl išimtinių teisių, įskaitant intelektinės nuosavybės teises, apsaugos“). Ar tai neprieštarauja įgyvendinamam projektui ar pan.?“), tačiau tiekėjui UAB „MeritStory“ pateikus autorinių teisių pažymėjimą, tokia galimybė buvo paneigta. VPT konsultantai, įvertinę jiems pateiktą informaciją, 2024-11-04 el. paštu nurodė, kad, jų preliminariu vertinimu, šiuo atveju galėtų egzistuoti neskelbiamų derybų vykdymo sąlygos („manytina, kad šiuo atveju egzistuoja neskelbiamų derybų vykdymo sąlygos“)“.]  [21:  „Šiuo pirkimu ir ateityje planuojamu vykdyti pirkimu įgyvendinamas „Jonaviečio kortelės“ sukūrimo ir funkcijų praplėtimo projektas. Perkančioji organizacija, remdamasi Viešųjų pirkimų įstatymo 71 str. 5 d. numato ateityje (per trumpesnį nei 3 metų laikotarpį nuo šio pirkimo sutarties sudarymo) vykdyti supaprastintas neskelbiamas derybas su šį pirkimą laimėsiančiu tiekėju dėl šių Modulio praplėtimo funkcijų <...>“.]  [22:  Pirkimų paraiškas ir Pirkimų komisijų protokolus.] 

1. Pirkimo Nr. 1 sąlygose buvo aiškiai numatyta, kad ateityje bus vykdomos naujos suprastintos neskelbiamos derybos su šį pirkimą laimėsiančiu tiekėju[footnoteRef:23]. Atsižvelgiant į tai,  kad Pirkimų Nr. 2, Nr. 3 ir Nr. 5 vykdymo galimybė buvo aiškiai numatyta Pirkimo Nr. 1 dokumentuose kaip papildomų paslaugų įsigijimo galimybė, šių pirkimų atlikimas pats savaime nelaikytinas dirbtiniu skaidymu; [23:  Pirkimo Nr. 1 sąlygų 12 punkte numatyta, kad: „Perkančioji organizacija, remdamasi Viešųjų pirkimų įstatymo 71 str. 5 d. numato ateityje (per trumpesnį nei 3 metų laikotarpį nuo šio pirkimo sutarties sudarymo) vykdyti supaprastintas neskelbiamas derybas su šį pirkimą laimėsiančiu tiekėju dėl šių Modulio praplėtimo funkcijų <...>“.] 

2. Pirkimas Nr. 7 buvo vykdomas siekiant įgyvendinti projektą „Inovacijų plėtra viešojo sektoriaus institucijose“ (Nr. 02-032-P-0002), todėl nėra duomenų, kad šio Pirkimo poreikis buvo galutinai suformuotas ar žinomas vykdant ankstesnius Pirkimus[footnoteRef:24]; [24:  Perkančiosios organizacijos 2026 m. rugsėjo 4 d. rašto Nr. 6B-26-4357 6 punkte nurodyta, kad: „Pirkimo Nr. 734217 poreikis iškilo neplanuotai, siekiant įgyvendinti projektą „Inovacijų plėtra viešojo sektoriaus institucijose“ (Nr. 02-032-P-0002)“.] 

3. Pirkimų Nr. 4, Nr. 6, Nr. 8  objektai buvo skirtingo pobūdžio ir funkciškai savarankiški[footnoteRef:25], todėl nėra pagrindo juos vertinti kaip vieno pirkimo dalių. Be to, šie pirkimai vykdyti skirtingais laikotarpiais: Pirkimas Nr. 4 vykdytas 2024 m. liepos 10 d., Pirkimas Nr. 6 - 2025 m. sausio 2 d., o Pirkimas Nr. 8 - 2026 m. rugpjūčio 10 d.; [25:  Pirmiau nurodytais pirkimais buvo įsigyjamos šios paslaugos: mobiliosios aplikacijos "JONAVA" plėtros poreikio analizė bei techninės specifikacijos parengimas (Pirkimas Nr. 4), „Jonaviečio kortelės“ modulio palaikymo, atnaujinimo, duomenų saugojimo ir konsultacijų paslaugos (Pirkimas Nr. 6), „Jonaviečio kortelės“ dizaino atnaujinimas (Pirkimas Nr. 8).] 

4. Pirkimu Nr. 9 buvo įsigytas papildomas „Jonaviečio kortelės“ funkcionalumas „Aikštynų rezervacija“. Perkančiosios organizacijos pateikti duomenys patvirtina, kad poreikis įsigyti funkcionalumą „Aikštynų rezervacija“ formavosi vėliau ir nebuvo galutinai apibrėžtas vykdant Pirkimą Nr. 7[footnoteRef:26]; [26:  Perkančiosios organizacijos 2026 m. rugsėjo 4 d. rašto Nr. 6B-26-4357 6 punkte nurodyta, kad: „Poreikis formavosi nuo 2025 m. pradžios iki 2026 m. pradžios, priėmus sprendimą skaitmenizuoti sporto aikštynų rezervavimą <...>. Poreikis atsirado priėmus sprendimą skaitmenizuoti sporto aikštynų rezervavimą ir šią paslaugą teikti per programėlę „JONAVA“. Vykdant pradinį 2022 m. pirkimą toks poreikis ir sprendimas dar nebuvo suformuoti, todėl nebuvo žinomi rezervavimo procesai, administravimo taisyklės ir funkcionalumo techninė apimtis“.] 

5. Pirkimai Nr. 8 ir Nr. 9 buvo vykdyti 2026 m. III ketvirtį tą pačią dieną, t. y. 2026 m. rugpjūčio 10 d. Atsižvelgiant į abiejų Pirkimų numatomą vertę (Pirkimo sutarties Nr. 8 vertė – 3 750, 00 Eur be PVM ir Pirkimo Nr. 9 sutarties vertė – 10 000,00 Eur be PVM) net ir vertinant šiuos Pirkimus kartu, jų bendra vertė neviršytų Aprašo 24.2.1 papunktyje nustatytos ribos, todėl jų atlikimas atskirai nesudarė pagrindo išvengti kitokios pirkimo procedūros (pirkimo būdo) taikymo. Tarnyba, įvertinusi pirmiau nurodytų Pirkimų objektų pobūdį, jų vykdymo laiką, finansavimo šaltinius ir Perkančiosios organizacijos pateiktus paaiškinimus, nenustatė duomenų, leidžiančių daryti išvadą, kad nagrinėti Pirkimai buvo dirbtinai išskaidyti siekiant išvengti Įstatyme ar Mažos vertės pirkimų tvarkos apraše nustatytų procedūrų taikymo.

Dėl neskelbiamų derybų pagal Įstatymo 71 straipsnio 5 dalį teisėtumo, naujų funkcionalumų įsigijimo iš to paties tiekėjo ir galimo dirbtinio konkurencijos ribojimo
Pirkimas Nr. 1 buvo vykdomas supaprastinto atviro konkurso būdu. Prie Pirkimo Nr. 1 CVP IS priemonėmis prisijungė 7 (septyni) tiekėjai, o 5 (penki) tiekėjai: UAB „Informatikos ir ryšių technologijų centras“, UAB „LEXITA“, UAB „ThinkBig LT“, UAB „MeritStory“, A LEAD[footnoteRef:27], pateikė pasiūlymus. Pirkimo Nr. 1 laimėtoju pripažintas tiekėjas UAB „MeritStory“. Tiekėjai Perkančiajai organizacijai CVP IS susirašinėjimo priemonėmis paklausimų dėl Pirkimo Nr. 1 dokumentų nepateikė.  [27:  Duomenys paimti iš pirkimo procedūrų ataskaitos (Atn-1) bei CVP IS.] 

Skelbime apie Pirkimą Nr. 1 bei Pirkimo Nr. 1 sąlygų 12 punkte buvo nurodyta: „Šiuo pirkimu ir ateityje planuojamu vykdyti pirkimu įgyvendinamas „Jonaviečio kortelės“ sukūrimo ir funkcijų praplėtimo projektas. Perkančioji organizacija, remdamasi Viešųjų pirkimų įstatymo 71 str. 5 d. numato ateityje (per trumpesnį nei 3 metų laikotarpį nuo šio pirkimo sutarties sudarymo) vykdyti supaprastintas neskelbiamas derybas su šį pirkimą laimėsiančiu tiekėju dėl šių Modulio praplėtimo funkcijų: galimybė Jonavos rajono savivaldybės gyventojui pasinaudoti viešojo sektoriaus taikomomis nuolaidomis (baseino, kultūros centro, sporto centro); galimybė Jonavos rajono savivaldybės gyventojui važiuoti nemokamai viešuoju transportu; galimybė Jonavos rajono savivaldybės gyventojui pasinaudoti privataus sektoriaus taikomomis nuolaidomis; galimybė atsiskaityti už viešojo sektoriaus teikiamas paslaugas; galimybė gyventojui atlikti kortelės papildymą, atliekant pavedimą iš banko sąskaitos arba per savitarną (ateityje planuojamas pirkti objektas). Maksimali lėšų suma ateityje planuojamo pirkti Modulio praplėtimo funkcijoms įsigyti – 66 000 Eur be PVM (79 860 Eur su PVM)“.
Pirkimai Nr. 2, Nr. 3 ir Nr. 5 buvo vykdomi neskelbiamų derybų būdu, vadovaujantis Įstatymo 71 straipsnio 5 dalies nuostatomis[footnoteRef:28].  [28:  Pirkimo Nr. 2 būdas patvirtintas Pirkimo komisijos posėdžio 2022 m. lapkričio 11 d. protokolu Nr. 3Ū-344; Pirkimo Nr. 3 būdas patvirtintas Pirkimo komisijos posėdžio 2023 m. liepos 5 d. protokolu Nr. 3Ū-241; Pirkimo Nr. 5 būdas patvirtintas Pirkimo komisijos posėdžio 2024 m. liepos 16 d. protokolu Nr. 3Ū-243.] 

Įstatymo 71 straipsnio 5 dalyje nustatyta, kad: „Neskelbiamų derybų būdu paslaugos ir darbai taip pat gali būti perkami, kai iš to paties tiekėjo perkamos naujos paslaugos ar darbai, panašūs į tuos, kurie buvo pirkti pagal pirminę pirkimo sutartį, kai yra visos šios sąlygos kartu:
1) visi nauji pirkimai yra skirti tam pačiam projektui, dėl kurio buvo sudaryta pirminė pirkimo sutartis, vykdyti, o pagrindiniame projekte buvo numatyta galimų papildomų paslaugų ar darbų pirkimo mastas ir sąlygos, kurioms esant bus perkama papildomai;
2) pirminė pirkimo sutartis buvo sudaryta paskelbus apie pirkimą šiame įstatyme nustatyta tvarka, skelbime nurodžius apie galimybę pirkti papildomai ir atsižvelgus į papildomų pirkimų vertę;
3) nauji pirkimai atliekami nuo pirminės pirkimo sutarties sudarymo momento praėjus ne ilgesniam kaip 3 metų laikotarpiui“.
Tarnyba nustatė, kad Pirkimais Nr. 2 ir Nr. 3 buvo įsigytos paslaugos, pvz.:
Pirkimo Nr. 2 techninėje specifikacijoje nurodytas funkcionalumas:
[image: ]
Pirkimo Nr. 3 techninėje specifikacijoje nurodytas funkcionalumas:
[image: ]Tarnybos vertinimu, Perkančioji organizacija numatė galimybę pirkti tam tikrus papildomus funkcionalumus, tačiau Pirkimais Nr. 2 ir Nr. 3 įsigyti konkretūs funkcionalumai ir paslaugos nėra tapatūs ar pakankamai aiškiai identifikuojami kaip pagrindiniame projekte iš anksto numatytų funkcionalumų dalis.
Pažymėtina, kad Perkančioji organizacija nurodo[footnoteRef:29], jog: „Eksploatuojant jau sukurtą bei veikiančią sistemą išryškėjo papildomi techniniai ir funkciniai poreikiai, susiję su jau įdiegtų funkcionalumų veikimu, jų patogumu naudotojams, tarpusavio sąveika bei pritaikymu faktiniams Administracijos ir sistemos naudotojų poreikiams. Dalis tokių poreikių pagal savo pobūdį galėjo būti tiksliai identifikuoti tik realiai naudojant sukurtą sprendimą. Atsižvelgiant į tai, pradinio pirkimo metu nebuvo objektyvios galimybės iš anksto tiksliai apibrėžti visų vėliau galinčių būti reikalingų techninių patobulinimų, jų konkretaus turinio ir apimties. [29:  Perkančiosios organizacijos 2026 m. rugsėjo 4 d. raštas Nr. 6B-26-4357 (6 punktas).] 

Šią aplinkybę iliustruoja ir 2024 m. vykdytas mobiliosios aplikacijos „JONAVA“ plėtros paslaugų pirkimas. Tuo metu jau buvo konkretizuotas poreikis aplikacijoje sukurti nuolaidų funkcionalumą, leidžiantį vartotojui matyti ir filtruoti nuolaidas bei jų panaudojimo istoriją, taip pat vartotojo identifikavimui skirtą individualų QR ir 12 skaitmenų kodą. Kartu buvo numatyta galimybė naudotojo paskyroje pasirinkti kitą su juo susietą vartotoją, pavyzdžiui, vaiką. Buvo numatyta ir verslui skirta aplikacija, leidžianti verslo atstovams nuskaityti gyventojo QR kodą arba įvesti 12 skaitmenų kodą.
Šis plėtros etapas apėmė ne tik vartotojui matomas funkcijas, bet ir joms veikti būtinus administravimo sprendimus – nuolaidų ir jų kategorijų administravimą valdymo skyde, verslo atstovų administravimą bei kelių rūšių sistemos naudojimo ataskaitų generavimą. Taigi konkretaus vystymo etapo metu buvo suformuotas tarpusavyje susijusių funkcionalumų kompleksas ir konkreti jo techninė apimtis.
 Taigi, kai konkrečiu sistemos vystymo etapu jau buvo susiformavęs pakankamai aiškus atitinkamų paslaugų poreikis ir buvo galima nustatyti konkrečią jų apimtį, buvo vykdomi vėlesni pirkimai kaip atskiros pirkimo procedūros, tačiau numatomos pirkimo vertės apskaičiavimo prasme VPĮ 71 straipsnio 5 dalies pagrindu planuotų naujų panašių paslaugų potenciali vertė nebuvo vertinama kaip nuo pirminio pirkimo nepriklausanti vertė – ji buvo įvertinta jau pradinio pirkimo metu, nustatant minėtą 66 000 Eur be PVM maksimalią galimų papildomų paslaugų vertę“. 
 Tarnyba su šiais argumentais nesutinka, nes Įstatymo 71 straipsnio 5 dalis leidžia pirkti tik tas papildomas paslaugas, kurių mastas ir sąlygos buvo numatyti pagrindiniame projekte ir pirminio Pirkimo Nr. 1 dokumentuose. Vien aplinkybė, kad sistemos eksploatavimo metu paaiškėjo nauji poreikiai bei tai, kad nėra viršyta maksimali papildomų paslaugų vertė, savaime nesudaro pagrindo Perkančiajai organizacijai taikyti Įstatymo 71 straipsnio 5 dalį.
Atsižvelgiant į pirmiau išdėstytą, Tarnyba konstatuoja, kad vykdant Pirkimus Nr. 2 ir Nr. 3 nebuvo išpildytos Įstatymo 71 straipsnio 5 dalyje nustatytos neskelbiamų derybų vykdymo sąlygos, kadangi Perkančioji organizacija įsigijo naujus funkcionalumus ir paslaugas, kurie nebuvo pakankamai aiškiai identifikuoti Pirkimo Nr. 1 dokumentuose ir skelbime apie pirkimą kaip iš anksto numatytos papildomos paslaugos (Pirkimo Nr. 5 pažeidimų nenustatyta). Tarnybos vertinimu, nauji funkcionalumai ir paslaugos, kurie nebuvo aiškiai numatyti pirminio pirkimo dokumentuose, negalėjo būti įsigyjami taikant Įstatymo 71 straipsnio 5 dalį ir turėjo būti perkami vykdant atskirą konkurencingą viešojo pirkimo procedūrą.
Tarnyba raštu[footnoteRef:30] prašė Perkančiosios organizacijos paaiškinti su Pirkimu Nr. 1 susijusias aplinkybes, t. y.: „paaiškinti, dėl kokių priežasčių, 2022 m. Pirkimo techninėje specifikacijoje numačius galimą tolesnę „Jonaviečio kortelės“ modulio funkcionalumo plėtrą, Pirkimo dokumentuose nebuvo nustatyti reikalavimai dėl programinės įrangos išeities kodo, techninės dokumentacijos ir (ar) pakankamos apimties turtinių intelektinės nuosavybės teisių perdavimo Perkančiajai organizacijai arba kitų priemonių, kurios būtų sudariusios galimybę modulio priežiūros, atnaujinimo ir plėtros darbus ateityje vykdyti ne tik pirminiam tiekėjui, bet ir kitiems rinkos dalyviams“. [30:  Tarnybos 2026 m. rugpjūčio 21 d. raštas Nr. 4S-1167 (7 punktas).] 

Perkančioji organizacija, atsakydama į Tarnybos prašymą [footnoteRef:31], nurodė: „Atsižvelgiant į tuo metu pasirinktą projekto įgyvendinimo modelį, buvo siekiama užtikrinti kuriamo sprendimo technologinį vientisumą, jo funkcijų suderinamumą, nuoseklų vystymą ir aiškią tiekėjo atsakomybę už sukurto sprendimo veikimą. Kadangi artimiausiu trejų metų laikotarpiu papildomas panašias paslaugas buvo numatyta pirkti iš pradinį sprendimą sukūrusio tiekėjo, rengiant pirkimo dokumentus pagrindinis dėmesys nebuvo skirtas techninėms ir teisinėms sąlygoms, kurios leistų po šio laikotarpio sistemos priežiūrą ir vystymą perduoti kitiems tiekėjams. [31:  Perkančiosios organizacijos 2026 m. rugsėjo 4 d. raštas Nr. 6B-26-4357 (7 punktas).] 

Atskiras ilgalaikės technologinės ir teisinės priklausomybės nuo pradinio tiekėjo rizikos vertinimas nebuvo atliktas. Dėl šios priežasties pirkimo dokumentuose nebuvo pakankamai išsamiai reglamentuotas programinės įrangos išeities kodo, techninės dokumentacijos ir turtinių intelektinės nuosavybės teisių perdavimas Administracijai. Rengiant pirkimo dokumentus nebuvo visapusiškai įvertinta, kad pasibaigus pradiniame pirkime numatytam trejų metų laikotarpiui šių teisių ir dokumentų neturėjimas gali riboti galimybę sistemos priežiūros, atnaujinimo ir plėtros paslaugas konkurencingu būdu įsigyti iš kitų rinkos dalyvių.
Ši aplinkybė paaiškėjo vėliau, 2024 m. atsiradus papildomam finansavimui ir poreikiui pagal projektą plėsti modulio funkcionalumą. Rengiant pirkimą Nr. 734217 buvo vertinta galimybė vykdyti konkurencingą pirkimo procedūrą, atlikta rinkos konsultacija ir konsultuotasi su VPT dėl pirkimo būdo pasirinkimo. 
Atsižvelgdama į nustatytą priklausomybės nuo pradinio tiekėjo riziką ir siekdama ateityje sudaryti sąlygas konkurencingoms pirkimo procedūroms, Administracija pirkimo Nr. 734217 techninėje specifikacijoje ir sutartyje nustatė tiekėjo pareigą perduoti Administracijai pagal šį pirkimą sukurtos programinės įrangos turtines teises ir išeities kodus“[footnoteRef:32]. [32:  Šios sąlygos įrašytos tik Pirkimo Nr. 7 sutartyje. ] 

Taip pat, Perkančioji organizacija nurodo[footnoteRef:33], kad įvykdžius Pirkimo Nr. 1 sutartį: „<...> programinės įrangos išeities kodas Administracijai nebuvo perduotas. Administracija taip pat neįgijo turtinių autorių teisių, kurios suteiktų teisę savarankiškai arba pasitelkus trečiuosius asmenis programinę įrangą keisti, modifikuoti, adaptuoti, platinti, perduoti ar toliau vystyti. Programinės įrangos išeities kodo kontrolė ir turtinės autorių teisės į sukurtą programinę įrangą liko tiekėjui UAB „MeritStory“. Šią aplinkybę taip pat patvirtina UAB „MeritStory“ pateiktas autorinių teisių pažymėjimas“. [33:  Perkančiosios organizacijos 2026 m. rugsėjo 4 d. raštas Nr. 6B-26-4357 (9 punktas).] 

Atsižvelgus pirmiau išdėstytą, darytina išvada, kad Perkančioji organizacija, planuodama ilgalaikį „Jonaviečio kortelės“ modulio vystymą, neįvertino technologinės ir teisinės priklausomybės nuo tiekėjo rizikos ir Pirkimo Nr. 1 dokumentuose nenumatė priemonių, kurios ateityje būtų sudariusios sąlygas programinės įrangos priežiūros ir plėtros paslaugas įsigyti konkurencingu būdu, kas įtakojo tai, jog vykdant Pirkimo Nr. 2, Nr. 3 ir Nr. 7 procedūras, buvo dirbtinai apribota tiekėjų konkurencija, kadangi buvo reikšmingai apribotos kitų tiekėjų, teikiančių informacinių sistemų diegimo, priežiūros ir palaikymo paslaugas, galimybės dalyvauti pirmiau nurodytuose pirkimuose.
Apibendrinant išdėstytą, Tarnyba konstatuoja, kad Perkančioji organizacija, vykdydama  Pirkimus: Nr. 1, Nr. 2, Nr. 3 ir Nr. 7 bei priimdama su šiais pirkimais susijusius sprendimus, pažeidė Įstatymo 17 straipsnio 3 dalį bei Įstatymo 17 straipsnio 1 dalyje įtvirtintus skaidrumo ir lygiateisiškumo principus.
Perkančioji organizacija Pirkimą Nr. 7 vykdė neskelbiamų derybų būdu, vadovaudamasi Įstatymo 71 straipsnio 1 dalies 2 punkto c papunkčiu: „Prekės, paslaugos ar darbai neskelbiamų derybų būdu gali būti perkami, kai yra bent viena iš šių sąlygų <...> paslaugas teikti <...> gali tik konkretus tiekėjas dėl vienos iš šių priežasčių <...> išimtinių teisių, įskaitant intelektinės nuosavybės teises, apsaugos“. 
 Kaip ir nurodyta išvadoje pirmiau, tiekėjui UAB „MeritStory“ 2024 m. spalio 21 d. buvo išduotas autorinių teisių pažymėjimas dėl Gyventojų kortelės platformos savivaldybėms tobulinimo, kas reiškia, kad išimtinės teisės vykdyti Pirkimą Nr. 7 neskelbiamų derybų būdu egzistavo, tačiau aplinkybės, dėl kurių Perkančioji organizacija atsidūrė situacijoje, kai faktiškai paslaugas įsigyti galėjo tik iš vieno tiekėjo atsirado ankščiau, t. y. jau Pirkimo Nr. 1 vykdymo metu, kadangi Pirkimo Nr. 1 metu nepakankamai buvo suvaldyti programinės įrangos turtinių teisių ir išeities kodo perdavimo klausimai.
 Šiuos teiginius patvirtina ir pati Perkančioji organizacija:[footnoteRef:34] „Specialios priemonės, kuriomis būtų siekiama išvengti ilgalaikės priklausomybės nuo pradinio tiekėjo, užtikrinti konkurenciją vėlesniuose pirkimuose ir sudaryti galimybę, pasibaigus pradiniame pirkime numatytam laikotarpiui, sistemos priežiūros, palaikymo bei plėtros paslaugas įsigyti iš kitų rinkos dalyvių, 2022 m. pirkimo dokumentuose nebuvo nustatytos. Taip pat nebuvo nustatyti reikalavimai perduoti Administracijai programinės įrangos išeities kodą, techninę dokumentaciją ir pakankamos apimties turtines intelektinės nuosavybės teises“. [34:  Perkančiosios organizacijos 2026 m. rugsėjo 4 d. raštas Nr. 6B-26-4357 (8 punktas).] 

Pažymėtina, kad sąlygos, kurias sukūrė pati Perkančioji organizacija, negali būti laikomos pagrindu viešąjį pirkimą vykdyti neskelbiamų derybų būdu pagal Įstatymo 71 straipsnio 1 dalies 2 punkto c papunktį dėl išimtinių teisių įsigijimo, kadangi Įstatymo 71 straipsnio 2 dalyje nustatyta, jog: „šio straipsnio 1 dalies 2 punkto b ir c papunkčiai gali būti taikomi tik tuo atveju, kai nėra pagrįstos alternatyvos ar pakaitalo ir konkurencijos nebuvimas nėra sukurtas perkančiosios organizacijos, jai dirbtinai sugriežtinus pirkimo reikalavimus“.
 Tokios pozicijos laikomasi ir teismų praktikoje. Šiuo aspektu svarbi ESTT praktika, pvz., 2025 m. sausio 9 d. byloje C‑578/23 atkreiptas dėmesys, jog perkančioji organizacija negali remtis išimtinių teisių apsauga, siekdama taikyti neskelbiamų derybų procedūrą, kai tokia išimtinė padėtis susidarė dėl jos pačios veiksmų ar neveikimo. Jei perkančioji organizacija per pagrįstą laikotarpį turėjo realias galimybes skelbti konkurencingą pirkimą ar kitaip nutraukti priklausomybę nuo konkretaus tiekėjo, tačiau šių galimybių neišnaudojo, negalima konstatuoti, kad nėra konkurencijos dėl objektyvių ir neišvengiamų priežasčių. Todėl perkančioji organizacija turi įvertinti ne tik faktinę tiekėjo padėtį rinkoje, bet ir savo pačios veiksmus bei sprendimus, kurie galėjo turėti įtakos konkurencijos dirbtiniam sumažinimui. Todėl, jeigu konkurencijos nebuvimas susidarė dėl ankstesnių perkančiosios organizacijos sprendimų, pavyzdžiui, nesugebėjimo tinkamai valdyti pirkimų procesų ar nesugebėjimo išvengti priklausomybės nuo vieno tiekėjo, tokia situacija nėra pakankamas pagrindas taikyti neskelbiamas derybas pagal Įstatymo 71 straipsnio 1 dalies 2 punkto b ir c papunkčius[footnoteRef:35].  [35:  ESTT 2025 m. sausio 9 d. sprendimas byloje C‑578/23.] 

 Apibendrinant išdėstytą, Tarnyba konstatuoja, kad konkurencijos nebuvimas susidarė dėl ankstesnių Perkančiosios organizacijos sprendimų, t. y. Pirkimo Nr. 1 pasiruošimo metu neįvertinos priklausomybės nuo tiekėjo rizikos ir nepakankamai rūpestingai parengus Pirkimo Nr. 1 dokumentus. Tai reiškia, kad pati Perkančioji organizacija sukūrė sąlygas, panaikinusias konkurenciją, Pirkimą Nr. 7 įvykdė neteisėtu būdu, tuo pažeidė Įstatymo 71 straipsnio 1 dalies 2 punkto c papunktį ir 2 dalį, 17 straipsnio 3 dalyje nurodytą draudimą dirbtinai sumažinti konkurenciją, taip pat –17 straipsnio 1 dalyje įtvirtintus skaidrumo ir lygiateisiškumo principus.
Vykdant Pirkimo Nr. 5 procedūras, Tarnyba nenustatė dirbtinio tiekėjų konkurencijos ribojimo, kadangi šiuo pirkimu buvo įsigytos Pirkimo Nr. 1 sąlygose nurodytos paslaugos[footnoteRef:36]. Taip pat, atsižvelgiant į tai, kad Pirkimai Nr. 4, Nr. 6, Nr. 8 ir Nr. 9 vykdyti remiantis Mažos vertės pirkimų tvarkos aprašo 24.2.1 papunkčiu[footnoteRef:37], Perkančioji organizacija galėjo vykdyti neskelbiamą apklausą kreipiantis į konkretų tiekėją, todėl dirbtinio konkurencijos ribojimo pirmiau nurodytuose pirkimuose nenustatyta (žr. Pastabų dalies 2-3 p.).  [36:  Pirkimo Nr. 1 12 punkte nustatyta, kad „Perkančioji organizacija, remdamasi Viešųjų pirkimų įstatymo 71 str. 5 d. numato ateityje (per trumpesnį nei 3 metų laikotarpį nuo šio pirkimo sutarties sudarymo) vykdyti supaprastintas neskelbiamas derybas su šį pirkimą laimėsiančiu tiekėju dėl šių Modulio praplėtimo funkcijų <...> galimybė Jonavos rajono savivaldybės gyventojui pasinaudoti privataus sektoriaus taikomomis nuolaidomis <...>“.]  [37:  Pirkimą galima atlikti neskelbiamos apklausos būdu jeigu numatoma pirkimo sutarties vertė neviršija 15 000 Eur (penkiolikos tūkstančių eurų) (be PVM).] 

Apibendrinant pirmiau išdėstytą, Perkančioji organizacija, rengdama Pirkimo Nr. 1 dokumentus, neįvertino priklausomybės nuo tiekėjo rizikos ir nenustatė reikalavimų dėl pakankamos apimties turtinių intelektinės nuosavybės teisių bei programinės įrangos išeities kodų perdavimo, dėl ko nebuvo užtikrintos prielaidos ateityje programinės įrangos priežiūros ir plėtros paslaugas įsigyti konkurencingomis procedūromis. Tokiu būdu Pirkimo Nr. 7 procedūros buvo įvykdytos dirbtinai apribojant tiekėjų konkurenciją. Be to, Perkančioji organizacija nepagrįstai Pirkimus Nr. 2 ir Nr. 3 vykdė neskelbiamų derybų būdu, kadangi nebuvo tenkinamos Įstatymo 71 straipsnio 5 dalyje nustatytos sąlygos. Tokiu būdu Perkančioji organizacija pažeidė Įstatymo 17 straipsnio 1 dalyje įtvirtintus skaidrumo ir lygiateisiškumo principus bei 71 straipsnio 5 dalį. Taip pat, Perkančioji organizacija, Pirkimą Nr. 7 įvykdė neteisėtu būdu, tuo pažeidė Įstatymo 71 straipsnio 1 dalies 2 punkto c papunktį ir 2 dalį, 17 straipsnio 3 dalyje nurodytą draudimą dirbtinai sumažinti konkurenciją, taip pat – 1 dalyje įtvirtintus skaidrumo ir lygiateisiškumo principus.



III dalis. Kiti nustatyti pažeidimai

	-
	-

	 -



IV dalis. Sprendimas

	Atsižvelgdama į tai, kad Pirkimų Nr. 1, Nr. 2 ir Nr. 3 procedūros yra pasibaigusios bei sutartys yra įvykdytos (Pirkimu Nr. 7 įsigyti Pirkimo Nr. 7 techninėje specifikacijoje nurodyti funkcionalumai (įskaitant pakeitimus) įdiegti, tačiau tęsiamos modulio („JONAVA“ mobiliosios aplikacijos) palaikymo, garantinės priežiūros ir saugojimo bei vystymo paslaugos (pagal poreikį)[footnoteRef:38], Tarnyba tik konstatuoja šios vertinimo išvados II dalyje kvalifikuotus pažeidimus. [38:  Pirkimo Nr. 7 techninės specifikacijos 9.3 punkte nustatyta, kad „„JONAVA“ mobiliosios aplikacijos (esamų ir naujai įdiegtų inovatyvių funkcionalumų nurodytų 3 punkte) palaikymas, garantinė priežiūra, atsarginės kopijos ir administracinės aplinkos talpinimas serveriuose, serverių priežiūra bei monitoringas – 24 mėn. po plėtros paslaugų suteikimo, t. y. po paslaugų priėmimo-perdavimo akto pasirašymo dienos“, o 10 punkte nustatyta, kad „Jonaviečio kortelės“ modulio („JONAVA“ mobiliosios aplikacijos) vystymo paslaugos bus perkamos pagal poreikį, perkančioji organizacija neįsipareigoja įsigyti šių paslaugų ar išpirkti viso preliminaraus vystymo paslaugų kiekio – 200 val. per 24 mėnesius po plėtros paslaugų suteikimo“.] 

 Siekdama ateityje išvengti panašių pažeidimų ir užtikrinti veiksmingą konkurenciją, Perkančioji organizacija, planuodama programinės įrangos kūrimo, vystymo, priežiūros ar modifikavimo paslaugų pirkimus, turėtų:
1. dar pirkimo dokumentų rengimo etape įvertinti technologinės ir teisinės priklausomybės nuo tiekėjo rizikas bei numatyti priemones tokioms rizikoms valdyti. Tarnyba pažymi, kad Perkančioji organizacija Pirkime Nr. 7 jau numatė priemones, susijusias su programinės įrangos teisių ir išeities kodo perdavimu. Vis dėlto, rekomenduotina tokias aplinkybes sistemingai vertinti jau pirminio pirkimo planavimo ir dokumentų rengimo etape;
2. kai tai būtina Perkančiosios organizacijos poreikiams tenkinti, pirkimo dokumentuose ir sutartyse nustatyti reikalavimus dėl pakankamos apimties turtinių intelektinės nuosavybės teisių, programinės įrangos išeities kodų, techninės dokumentacijos ir kitų su programinės įrangos priežiūra bei vystymu susijusių duomenų perdavimo;
3. siekiant didinti tiekėjų konkurencingumą, ruošiantis vykdyti pirkimus, atlikti išsamius rinkos tyrimus – ne tik pirkimo vertei ar apimčiai nustatyti, bet ir konkurencinei aplinkai tirti (pvz., nustatyti potencialių tiekėjų skaičių, alternatyvius sprendimus, galimus techninės specifikacijos pakeitimus). Pirkimų plane ir inicijavimo etape identifikuoti segmentus, kuriuose fiksuojama didesnė vieno tiekėjo pirkimų dalis ir jiems taikyti papildomas konkurencingumo didinimo priemones (pvz., techninių specifikacijų viešinimas prieš pirkimo paskelbimą, tiekėjų informavimas apie planuojamus pirkimus).
Prašome ne vėliau  kaip per 10 darbo dienų nuo šios išvados gavimo dienos raštu informuoti Tarnybą apie priimtą sprendimą / -us dėl Tarnybos rekomendacijos vykdymo ir pateikti tai pagrindžiančius dokumentus.
Pažymėtina, kad Įstatymo ar jo įgyvendinamųjų teisės aktų pažeidimas perkančiosios organizacijos vadovui ar jo įgaliotiems asmenims, viešojo pirkimo komisijos nariams, balsavusiems už neteisėto sprendimo priėmimą, ekspertams, perkančiosios organizacijos valstybės tarnautojams ar darbuotojams užtraukia Lietuvos Respublikos administracinių nusižengimų kodekso 184 straipsnyje[footnoteRef:39] nustatytą administracinę atsakomybę.  [39:  „1. Lietuvos Respublikos viešųjų pirkimų įstatymo <...> ir šių įstatymų įgyvendinamųjų teisės aktų pažeidimas užtraukia įspėjimą arba baudą perkančiųjų organizacijų <...> ar jų įgaliotiems asmenims, viešojo pirkimo <...> komisijos nariams, balsavusiems už neteisėto sprendimo priėmimą, ekspertams, perkančiųjų organizacijų <...> valstybės tarnautojams ar darbuotojams nuo dviejų šimtų penkiasdešimt iki trijų tūkstančių eurų.
2. Šio straipsnio 1 dalyje numatytas administracinis nusižengimas, padarytas pakartotinai, užtraukia baudą nuo dviejų tūkstančių iki šešių tūkstančių eurų.“] 









Pastabos

	1. Pastebėtina, kad Perkančioji organizacija ir UAB „MeritStory“ šiuo metu įgyvendina „Jonaviečio kortelės“ papildymo naujais funkcionalumais paslaugų sutartį[footnoteRef:40] (Pirkimas Nr. 7), todėl Tarnyba atkreipia Perkančiosios organizacijos dėmesį, kad, atsiradus poreikiui įsigyti papildomus „Jonaviečio kortelės“ funkcionalumus ar susijusias plėtros paslaugas, kiekvienu atveju iš anksto įvertinti, ar toks poreikis nėra jau vykdomos sutarties dalis, ir užtikrinti, kad nauji pirkimai būtų vykdomi konkurencingu būdu bei nebūtų dirbtinai skaidomas pirkimo objektas.  [40:  .] 

2. Tarnyba pastebi, kad Pirkimai Nr. 6, Nr. 8 ir Nr. 9 vykdyti neskelbiamos apklausos būdu pagal Aprašo 24.2.1 papunktį, kreipiantis tik į UAB „MeritStory“. Toks pirkimo būdas, kai pirkimo vertė neviršija šiame papunktyje nustatytos ribos, pats savaime neprieštarauja Aprašo reikalavimams. Vis dėlto Perkančiosios organizacijos nurodytos tiekėjo pasirinkimo priežastys rodo, kad šių Pirkimų aplinkybės susijusios su jos ankstesniais sprendimais:
(1) Pirkimo Nr. 6 metu UAB „MeritStory“ pasirinkta todėl, kad pereinamojo laikotarpio palaikymo, saugojimo ir atnaujinimo paslaugos buvo susijusios su šio tiekėjo sukurta ir administruojama programėle. Pati Perkančioji organizacija nurodė, kad Pirkimo Nr. 1 dokumentuose nebuvo nustatytos priemonės, skirtos išvengti priklausomybės nuo pradinio tiekėjo, taip pat nebuvo numatytas išeities kodo, techninės dokumentacijos ir turtinių intelektinės nuosavybės teisių perdavimas. Taigi kreipimąsi tik į šį tiekėją lėmė ne rinkos įvertinimas, o dėl Pirkimo Nr. 1 sąlygų susiformavusi priklausomybė;
(2)  Pirkimų Nr. 8 ir Nr. 9 metu UAB „MeritStory“ pasirinkta dėl to, kad darbai (programėlės dizaino pritaikymas ir aikštynų rezervavimo funkcionalumo integravimas) turėjo būti atliekami jau veikiančioje programėlėje. Tačiau Perkančioji organizacija nurodė, kad išeities kodas jai perduotas ir 2025 m. gruodžio 4 d. perdavimo–priėmimo aktu ji įgijo nuosavybės teisę į „Jonaviečio kortelės“ modulį. Taigi šių Pirkimų metu Perkančioji organizacija turėjo galimybę šias paslaugas įsigyti ir iš kitų rinkos dalyvių, tačiau kitų tiekėjų pasiūlymų neprašė ir jų nevertino.
Taigi, nors šių Pirkimų būdas atitiko Aprašo 24.2.1 papunktį, kreipimasis tik į vieną tiekėją neleido įvertinti, ar paslaugas (ne)buvo galima įsigyti palankesnėmis sąlygomis.
3. Pirkimu Nr. 4 iš Tiekėjo įsigyta mobiliosios aplikacijos „JONAVA“ plėtros poreikio analizė ir techninės specifikacijos parengimas (sutarties kaina – 4 600 Eur be PVM). Vertinimo metu nustatyta, kad Pirkimo Nr. 4 poreikis atsirado todėl, kad Perkančioji organizacija neskelbiamų derybų būdu ketino vykdyti Pirkimą Nr. 5, kurio objektas turėjo atitikti Pirkimo Nr. 1 sąlygų 12 punkte numatytas papildomas paslaugas[footnoteRef:41]. Pirkimas Nr. 5 vykdytas su tuo pačiu Tiekėju pagal jo paties parengtą techninę specifikaciją (sutarties kaina – 5 200 Eur be PVM). Tarnyba Pirkimo Nr. 5 atveju Įstatymo 71 straipsnio 5 dalies taikymo pažeidimų nenustatė, nes šiuo Pirkimu įsigytos paslaugos patenka į Pirkimo Nr. 1 sąlygų 12 punkte numatytų papildomų paslaugų apimtį. Tačiau Tarnyba atkreipia dėmesį į šias aplinkybes: [41:  „<....> vykdyti supaprastintas neskelbiamas derybas su šį pirkimą laimėsiančiu tiekėju dėl šių Modulio praplėtimo  funkcijų: galimybė Jonavos rajono savivaldybės gyventojui pasinaudoti viešojo sektoriaus taikomomis nuolaidomis (baseino, kultūros centro, sporto centro); galimybė Jonavos rajono savivaldybės gyventojui važiuoti nemokamai viešuoju transportu; galimybė Jonavos rajono savivaldybės gyventojui pasinaudoti privataus sektoriaus taikomomis nuolaidomis; galimybė atsiskaityti už viešojo sektoriaus teikiamas paslaugas; galimybė gyventojui atlikti kortelės papildymą, atliekant pavedimą iš banko sąskaitos arba per savitarną (ateityje planuojamas pirkti objektas)“.] 

– Pirkimo Nr. 5 objektą ir jo apimtį apibrėžė ne Perkančioji organizacija, o pats Tiekėjas, kuris vėliau šias paslaugas suteikė be konkurencijos;
– Tiekėjui buvo žinomas papildomoms paslaugoms įsigyti skirta lėšų suma (likęs lėšų likutis), nes maksimali papildomų paslaugų vertė (66 000 Eur be PVM) buvo nurodyta Pirkimo Nr. 1 skelbime ir sąlygose, o Tiekėjas jau buvo sudaręs Pirkimų Nr. 2 ir Nr. 3 sutartis. Po šių sutarčių likusi suma (5 665 Eur be PVM) iš esmės sutampa su Pirkimo Nr. 5 numatoma verte (5 500 Eur be PVM);
– techninės specifikacijos parengimas (4 600 Eur be PVM) kainavo beveik tiek pat, kiek pagal ją įsigytos paslaugos (5 200 Eur be PVM).
 Tarnybos vertinimu, tokia praktika, kai pirkimo objektą ir apimtį nustato tiekėjas, su kuriuo vėliau sudaroma sutartis be konkurencijos, yra ydinga ir vengtina, nes perkančioji organizacija netenka galimybės objektyviai įvertinti, ar perka tai, ko jai iš tikrųjų reikia, ir ar kaina pagrįsta.





Direktorius                                                                                                                          Darius Vedrickas                                                                                                      

3.3.

Pasakyk, ka galvoji

* Aplikacijos naudotoju furi biti sudaryta galimybé uzpildyt ir issiusti
prancsima per atsilicpimy forma.

* Prancéimai siunciami sistemq administruojanciam savivaldybés
darbuotojui cl. pastu.

* Prancsimuose turi matytis siuntéjo informacija. taip pat siuntéjui turi
biti sudaryta galimyb papildomai nurodyti savo kontaktus bei priscgti
nuotrauka ar kito tipo dokument (tinkamy siusti failo formaty sarasas
bus apribojamas saugumo sumetimais).

3.1

Galimybé prie
programélés prijungti
vaikus

Galimybé prisijungusiam vartotojui per valdzios varty priemones
susikurti savo vaiko paskyra

Galimybé prisijungti vaikui su prisijungimo vardu ir slaptazodziu (ne
per valdzios varty priemoncs).

Vaiko paskyra gali naudotis Renginiy, Baseino, Pasakyk kq galvoji
ir Jonaviediui svarbu kategorijomis.

Kitos kategorijos atvaizduojamos kaip uzrakintos.

,Jonavietio kortelés* modulio
(,JONAVA* mobiliosios aplikacijos)

